รัฐบาลไทย-ข่าวทำเนียบรัฐบาล-สื่อญี่ปุ่นให้ความสำคัญ “โคก หนอง นา” บินลัดฟ้าเยี่ยมชมพร้อมถ่ายทำสกู๊ปข่าว “โคก หนอง นา จวนผู้ว่าฯ เมืองคอน” เพื่อนำเสนอเผยแพร่สู่สายตาชาวญี่ปุ่น หนุนเสริมขยายผลสร้างความยั่งยืน
วันพุธที่ 17 พฤษภาคม 2566
17/05/2566
สื่อญี่ปุ่นให้ความสําคัญ “โคก หนอง นา” บินลัดฟ้าเยี่ยมชมพร้อมถ่ายทําสกู๊ปข่าว “โคก หนอง นา จวนผู้ว่าฯ เมืองคอน” เพื่อนําเสนอเผยแพร่สู่สายตาชาวญี่ปุ่น หนุนเสริมขยายผลสร้างความยั่งยืน
สื่อญี่ปุ่นให้ความสําคัญ “โคก หนอง นา” บินลัดฟ้าเยี่ยมชมพร้อมถ่ายทําสกู๊ปข่าว “โคก หนอง นา จวนผู้ว่าฯ เมืองคอน” เพื่อนําเสนอเผยแพร่สู่สายตาชาวญี่ปุ่น หนุนเสริมขยายผลสร้างความยั่งยืนให้กับโลกใบเดียวนี้
วันนี้ (17 พ.ค. 66) ที่จวนผู้ว่าราชการจังหวัดนครศรีธรรมราช อําเภอเมืองนครศรีธรรมราช จังหวัดนครศรีธรรมราช นายอภินันท์ เผือกผ่อง ผู้ว่าราชการจังหวัดนครศรีธรรมราช พร้อมด้วยนางพิชานันท์ เผือกผ่อง ประธานแม่บ้านมหาดไทยจังหวัดนครศรีธรรมราช ให้การต้อนรับและร่วมพบปะพูดคุย ให้สัมภาษณ์และบันทึกเทปสกู๊ปข่าวรายการโทรทัศน์ประเทศญี่ปุ่นจากสํานักข่าวฮาชิโมโตะ โตเกียว ภายใต้การสนับสนุนของ ดร.เชาว์ เต็มรักษ์ โรงเรียนมัธยมยานากาวา นครศรีธรรมราช เพื่อนําไปเผยแพร่ในประเทศญี่ปุ่นเกี่ยวกับแนวทางการพัฒนาจังหวัดนครศรีธรรมราชและการพัฒนาความร่วมมือระหว่างกันในอนาคต โดยมี นายจตุพล ศรีดํา พัฒนาการจังหวัดนครศรีธรรมราช พร้อมด้วยข้าราชการ และเจ้าหน้าที่ที่เกี่ยวข้อง ร่วมให้การต้อนรับ
“ในวันนี้จังหวัดนครศรีธรรมราชได้ให้การต้อนรับคณะผู้สื่อข่าวจากสํานักข่าวฮาชิโมโตะ โตเกียว รายการทีวีประเทศญี่ปุ่น พร้อมพบปะพูดคุยให้สัมภาษณ์ และถ่ายทําสกู๊ปข่าว เชื่อมความสัมพันธ์ แลกเปลี่ยนเรียนรู้เกี่ยวกับแนวทางการพัฒนาจังหวัดนครศรีธรรมราชและการพัฒนาความร่วมมือระหว่างกันเพื่อนําไปเผยแพร่ในประเทศญี่ปุ่น ซึ่งเกิดจากความสนใจและการให้ความสําคัญของสํานักข่าวฮาชิโมโตะ โตเกียว ต่อ “โคก หนอง นา” จึงนับเป็นโอกาสที่ดียิ่งในการเสริมสร้างความสัมพันธ์กับภาคีเครือข่ายสื่อสารมวลชนญี่ปุ่น และเป็นที่น่ายินดีว่า คณะสื่อมวลชนฯ ยังให้ความสนใจการขับเคลื่อนมิติด้านการเสริมสร้างความยั่งยืนให้กับพื้นที่และโลกใบนี้ตามเป้าหมายการพัฒนาที่ยั่งยืน (SDGs) นอกเหนือจากการเยี่ยมชมพื้นที่ต้นแบบโคก หนอง นา ภายในจวนผู้ว่าฯ โดยได้ชื่นชมการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาขยายผลและต่อยอดตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” สู่การปฏิบัติเพื่อสร้างความมั่นคงด้านอาหาร เช่น การปลูกพืชผักสวนครัวปลอดสารพิษ หรือการปลูกไม้ต่าง ๆ ที่สามารถเก็บพืชผลกินได้ตลอดทั้งปี มาผสมผสานและขยายผลต่อยอดใน “โคก หนอง นา” ได้อย่างสอดคล้องลงตัว” ผวจ.อภินันท์ฯ กล่าวเพิ่มเติม
นายอภินันท์ เผือกผ่อง ผู้ว่าราชการจังหวัดนครศรีธรรมราช กล่าวในช่วงท้ายว่า สิ่งสําคัญของการขับเคลื่อนโคก หนอง นา และโครงการเสริมสร้างความมั่นคงด้านอาหาร “บ้านนี้มีรัก ปลูกผักกินเอง” นั้นต้องรณรงค์ส่งเสริมให้เกิดการกระตุ้นความนิยมชมชอบของพี่น้องประชาชนผ่านหลักการ “ผู้นําต้องทําก่อน” โดยเริ่มจากจวนผู้ว่าราชการจังหวัดนครศรีธรรมราช โดยมีหัวหน้าส่วนราชการ นายอําเภอ ผู้นําท้องที่ ผู้บริหารองค์กรปกครองส่วนท้องถิ่น ตลอดจนพี่น้องประชาชน ได้นําไปเป็นแบบอย่างในการปฏิบัติ เพื่อสร้างความกินดีอยู่ดีให้กับพี่น้องประชาชนในพื้นที่อย่างยั่งยืน อันเป็นพระบรมราชปณิธานของพระบาทสมเด็จพระเจ้าอยู่หัวที่ทรงมุ่งมั่นในการสืบสาน รักษา และต่อยอด พระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทั้งหลักปรัชญาของเศรษฐกิจพอเพียง และทฤษฎีใหม่ซึ่งเป็นรากฐานของโคก หนอง นา และแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน”ออกไปสู่สายตาประชาคมโลก ผ่านสกู๊ปข่าวนี้ ซึ่งเป็นเครื่องยืนยันและเป็นตัวอย่างที่ประจักษ์ชัดให้กับคนรุ่นต่อไป ได้นําไปเป็นแบบอย่างและความภาคภูมิใจของพวกเขาในอนาคต และสามารถเป็นต้นแบบให้กับชาวญี่ปุ่นและชาวต่างประเทศได้นําสิ่งที่ดีของประเทศไทยไปขยายผล อันจะเป็นประโยชน์ให้กับโลกใบเดียวนี้ของพวกเราทุกคนต่อไป